Вәкил Шәйхетдинов

Вәкил Шәйхетдинов (Вәкил Гыйлем улы Шәйхетдинов, ,  — , ) — рәссам, БРның атказанган рәссамы (1999), ТРның атказанган сәнгать эшлеклесе (2010).
Биографиясе
Шәйхетдинов Вәкил Гыйлем улы 1951 елның 4 маенда ТАССРның Әҗәк районы Күпәй-Кубово авылында крестьян гаиләсендә туа. Әтисе-Гайнелгыйлем Нургали улы, шушы авылның бай крестьянының улы. Әнисе-Муллакамал Хаҗи, Әҗәк районы Олы Үстүб авылы мулласы кызы . Совет чорында Муллакамал бай кеше һәм дин эшлеклесе буларак 20 елга репрессияләнә.

Мәктәптә Вакил яхшы укый, спортка һәм рәсем ясауга тартылуы белән аерылып тора. Ун ел узгач, Уфа сәнгать училищесының сәнгать бүлегенә укырга керә. 1972 елда Светлана Урманцева белән гаилә кора. 1973 елда улы Руслан туа.

1975 елда Уфа дәүләт сәнгать институтының театр факультеты сәнгать бүлегенә укырга керә. Укытучылар Нурмөхәммәтов Рәшит Бареевич һәм Батищев Владимир Яковлевичта белем ала. Алга таба укытучылар аңа ышанычлы дуслар булалар. 1980 елда, институтны тәмамлаганнан соң, Октябрьский шәһәренең Бөтенсоюз фәнни-тикшеренү, скважиналарга геофизик тикшеренүләр үткәрү институтының, үзе оештырган эстетика бюросына җитәкче булып эшкә керә. 1981 елда кызы Ләйлә, 1987 елда улы Эльдар туа.

1983 елдан 1991 елга кадәр Россия Сәнгать фондының рәсем ясау цехында эшли. 1991 елда СССР, Россия, БР Рәссамнар берлеге әгъзасы итеп кабул ителә.

1972 елда беренче тапкыр Башкортстанның профессиональ рәссамнары күргәзмәсендә катнаша.

Алга таба республика, зона, Россия, Бөтенсоюз һәм халыкара күргәзмәләрдә катнаша. Башкортстан һәм Россия шәһәрләрендә 20 дән артык шәхси күргәзмә оештыра. 1996 елда Мәккәгә хаҗ кыла. Согуд Гарәбстаны Корольлегенең изге урыннарында җыелган материалларга нигезләнеп, өч дин тарихы (яһүд, христианлык һәм ислам) буенча картиналар сериясе барлыкка килә. Аны «Икърар» дип атый — дин турында сүз. Әлеге серия Уфада 1997 елда, Казанда 1997-1998 елларда, Мәскәү ЦДХДА 1998 елда күрсәтелә. Күргәзмә төрле конфессия һәм милләт тамашачыларыннан күп уңай фикерләр ала.

Рәссам сәяхәт итәргә ярата. Моның нәтиҗәсе булып бик күп санда натураль акварельләр һәм карандаш белән эшләнгән рәсемнәр тора. Монументаль-декоратив сәнгать өлкәсендә уңышлы эшли. «Нур» татар театры фойесындагы 90 квадрат метрдан артык мәйданда булган флорентия мозаикасын бу планда иң әһәмиятлеләрдән дип атарга була.

2010 елда Башкортстан Республикасының Атказанган рәссамы Вакыйл Шәйхетдинов Татарстан Республикасының атказанган сәнгать эшлеклесе исеменә лаек була. 
 Аерым фактлар 
 2022 елның февралендә Казан Кремлендәге «Хәзинә» милли сәнгать галереясында Вәкил Шәйхетдиновның шәхси күргәзмәсе эшли. Күргәзмәгә рәссам 152 картинасын алып килгән Нияз Әхмәдуллин.    Вакиль Шайхетдинов: «Между татарскими и башкирскими художниками почти нет взаимодействия». Татар-информ, 12.02.2022.

Бүләкләре
 Башкортстан Республикасының Атказанган рәссамы.
 Татарстан Республикасының атказанган сәнгать эшлеклесе.
 Россия Сәнгать Академиясе Дипломы.
 Россия Рәссамнар берлеге дипломы.
 Россия Рәссамнар берлеге медале.
 Башкортстан Республикасы Мәдәният министрлыгының Мактау грамотасы.
 Төркия Мәдәният министрлыгының Мактау грамотасы.
 Россия Рәссамнар берлегенең Мактау грамотасы.
 Мордовия Республикасы Мәдәният министрлыгының Мактау грамотасы.
 Россия рәссамнары энциклопедиясенә кертелгән (4 том)

 Искәрмәләр 

 Сылтамалар 


 Официальная страница 
 Страница художника в галерее ArtNow
 Страница художника в галерее artonline 
 Работы художника в галерее Кати Камбаровой 
 Здесь рождается вдохновение
 ИСПОВЕДЬ ХУДОЖНИКА
 Союз художников Республики Башкортостан
 Заслуженный художник республики Вакиль Шайхетдинов представил свою юбилейную выставку

 Моны да карагыз 

Төркем:Әлифба буенча рәссамнар
Төркем:Татар рәссамнары
Төркем:Татарстан рәссамнары
Төркем:Башкортстан рәссамнары
Төркем:Башкортстанның атказанган рәссамнары
Төркем:Татарстанның атказанган сәнгать эшлеклеләре
Төркем:Уфа сәнгать институтын тәмамлаучылар